
జైపూర్ : ముస్లిం యువకుడిని పెళ్ళి చేసుకుని, మతం మార్చుకున్న హిందూ యువతి పాయల్ సంఘ్వి (22)ను ప్రభుత్వ ఆధ్వర్యంలోని వసతి గృహంలో ఉండాలని రాజస్థాన్ హైకోర్టు ఆదేశించింది.  ఆమె కుటుంబ సభ్యులు దాఖలు చేసిన పిటిషన్పై వచ్చే వారం విచారణ జరిగే వరకు ఈ ఆదేశాలు వర్తిస్తాయని తెలిపింది.పాయల్ సంఘ్వి సోదరుడు చిరాగ్ సంఘ్వి తన పిటిషన్లో తన సోదరి గత నెల 25న తమ ఇంటి నుంచి అపహరణకు గురైందని ఆరోపించారు. తాను పోలీసులకు ఫిర్యాదు చేయబోగా, పాయల్ ఏప్రిల్లో ఫయాజ్ను పెళ్ళి చేసుకున్నట్లు రాతపూర్వకంగా ప్రకటించినట్లు పోలీసులు తనకు చెప్పారని ఆరోపించారు. పోలీసులు ఫిర్యాదును నమోదు చేయడానికి తిరస్కరించడంతో న్యాయస్థానాన్ని ఆశ్రయించినట్లు పేర్కొన్నారు. హైకోర్టు సమన్లపై స్పందించిన పోలీసులు బుదవారం పాయల్ను హాజరుపరిచారు. పాయల్ కోర్టులో మాట్లాడుతూ తాను స్వేచ్ఛగా, తన ఇష్టప్రకారమే వచ్చినట్లు తెలిపింది. చిరాగ్ తరపు న్యాయవాది గోకులేశ్ బోహ్రా మాట్లాడుతూ ఇది లవ్ జిహాద్ కేసు అని తెలిపారు. పాయల్ను బ్లాక్మెయిల్ చేస్తున్నారని, ఆమె నిఖానామా కూడా ఫోర్జరీ చేశారని ఆరోపించారు. అక్టోబరు 25 వరకు పాయల్ సంఘ్విగా తమ ఇంట్లోనే జీవించిన యువతిని, అంతకుముందు ఏప్రిల్లో ఇస్లాంలోకి ఎలా మార్చగలరని ప్రశ్నించారు.హైకోర్టు స్పందిస్తూ పోలీసుల తీరును తప్పుబట్టింది. వెంటనే కేసు నమోదు చేసి, దర్యాప్తు నివేదికను సమర్పించాలని ఆదేశించింది. రూ.10 విలువైన స్టాంపు కాగితంపై అఫిడవిట్ ఇచ్చినంత మాత్రానికి, మత మార్పిడికి సంబంధించిన నిబంధన ఏదీ చట్టంలో లేనపుడు  ఆ యువతి మతం మారడం చట్టబద్ధమవుతుందని ఎలా అనుకుంటారని పోలీసులను ప్రశ్నించింది. ఇదేవిధంగా అయితే, రేపు, నేను కూడా నన్ను గోపాల్ మహ్మద్ అని పిలుచుకుంటానని జస్టిస్ గోపాల్ కృష్ణ వ్యాస్ వ్యాఖ్యానించారు.పాయల్ను సకల సదుపాయాలు ఉన్న ప్రభుత్వ వసతి గృహానికి పంపిస్తామని, ఈ నెల 7న ఆమె కుటుంబీకులు దాఖలు చేసిన పిటిషన్పై విచారణ జరిగే వరకు ఆమె అక్కడే ఉంటుందని హైకోర్టు తెలిపింది. ఆమెను ఎవరూ కలవకుండా చర్యలు తీసుకోవాలని పోలీసులను ఆదేశించింది.ఫయాజ్ మహ్మద్ తన భర్త అని పాయల్ హైకోర్టుకు తెలిపింది. ఫయాజ్పై కిడ్నాప్, తప్పుడు నిర్బంధం ఆరోపణలతో కేసు నమోదు చేశారు.

jaipur : muslim yuvakudini pelli chesukuni, matham maarchukunna hindu yuvati payal sanghvi (22)nu prabhutva aadhvaryamloni vasati gruhamlo undaalani rajasthan hycortu aadesinchindi.  aame kutumba sabhyulu daakhalu chesina pititionpy vache vaaram vichaarana jarige varaku ee aadesaalu vartistaayani telipindi.payal sanghvi sodarudu chirag sanghvi tana pititionlo tana sodari gatha nela 25na tama inti nunchi apaharanaku guraindani aaropinchaaru. taanu polisulaku firyaadu cheyaboga, payal eprillo fayajnu pelli chesukunnatlu raatapuurvakamgaa prakatinchinatlu poliisulu tanaku cheppaarani aaropinchaaru. poliisulu firyaadunu namodu cheyadaaniki tiraskarinchadamto nyaayasthaanaanni aasrayinchinatlu perkonnaru. hycortu samanlapai spandinchina poliisulu budavaram paayalnu haajaruparichaaru. payal kortulo maatlaadutuu taanu swechhagaa, tana ishtaprakarame vachinatlu telipindi. chirag tarapu nyaayavaadi gokulesh bohra maatlaadutuu idhi lav jihad kesu ani telipaaru. paayalnu blackmeil chestunnarani, aame nikhanama kuudaa forgery chesarani aaropinchaaru. aktobaru 25 varaku payal sanghvigaa tama intlone jeevinchina yuvatini, antakumundu eprillo islamloki ela maarchagalarani prasninchaaru.hycortu spandistuu polisula teerunu tappubattindi. ventane kesu namodu chesi, daryaaptu nivedikanu samarpinchaalani aadesinchindi. roo.10 viluvaina stampu kaagitampai affidavit ichinanta maatraaniki, matha maarpidiki sambandhinchina nibandhana edhee chattamlo lenapudu  aa yuvati matham maaradam chattabaddhamavutundani ela anukuntaarani poliisulanu prasninchindi. idevidhamgaa ayithe, repu, nenu kuudaa nannu gopal mahmad ani piluchukuntaanani justis gopal krishna vyas vyaakhyaaninchaaru.paayalnu sakala sadupaayaalu unna prabhutva vasati gruhaniki pampistaamani, ee nela 7na aame kutumbeekulu daakhalu chesina pititionpy vichaarana jarige varaku aame akkade untundani hycortu telipindi. aamenu evaruu kalavakunda charyalu teesukovaalani poliisulanu aadesinchindi.fayaj mahmad tana bharta ani payal hycortucu telipindi. fayajpai kidnap, tappudu nirbandham aaropanalato kesu namodu chesaru.